ⵜⵓⴷⵔⵜ ⵏ ⵉⵙⵎⴹⴰⵍ

ⵜⵓⴷⵔⵜ ⵏ ⵉⵙⵎⴹⴰⵍ ⵙ ⵓⵙⴽⴽⵉⵍ ⴰⵍⴰⵜⵉⵏⵉ "tudrt n ismdal" ⴰⴷⵍⵉⵙ ⴰⴷ  ⵉⴳⴰ ⵓⵏⴳⴰⵍ, ⵏⵥⵕⵕⴰ ⴰⵢⴰ ⵙⴳ ⵉⵣⴷⴰⵔ ⵏ ⵓⴷⵍⵉⵙ ⵎⵉⵏⵣⵉ ⵜⵙⵡⵓⵜⵜⴰ ⵜⵖⴰⵔⴰ ⵏ ⵓⴷⵍⵉⵙ ⵙ ⴽⵕⴰⴹⵜ ⵜⵓⵜⵍⴰⵢⵉⵏ: ⵜⴰⵎⴰⵣⵉⵖⵜ ,ⵜⴰⵄⵔⴰⴱⵜ ,ⴷ ⵜⴼⵕⴰⵏⵚⵉⵚⵜ. ⴷ ⵓⵏⴳⴰⵍ ⵉⴳⴰ ⵢⴰⵜ ⵜⵥⵓⵕⵉ ⵜⴰⵙⴽⵍⴰⵏⵜ ⵉⵜⵜⵢⴰⵔⴰⵏ ⵙ ⵢⴰⵏ ⵡⴰⵎⵎⴰⴽ ⴰⵎⴰⵍⵍⴰⵙ ⴷ ⵏⵜⵜⴰⵏ ⵉⴳⴰ ⵛⵉⴳⴰⵏ ⵏ ⵜⵎⵔⵙⴰⵍ ⵏⵏⴰ ⵉⵙⵏⵓⵎⵎⵍⵏ ⴰⵎ ⵜⵓⵍⵍⵉⵙⵜ ⵉⴳ ⵓⵍⴰ ⴰⵣⴳⵏ ⴳ ⵜⴷⵍⵙⴰ ⵜⴰⵏⴰⴼⴳⴰⵏⵜ ⵙⴳ ⵣⵉⴽⴽ ,ⴷ ⵜⵙⵓⵍ ⴰⵔ ⴰⵙⵙ ⴰ ⵜⵃⴹⴰ ⴰⵏⵙⴰ ⵏⵏⵙ .

  ⴰⵎⴰⵔⴰ 
ⵎⵚⵟⴰⴼⴰ ⵡⴰⵄⴱⵓⵍⵓ ⵉⵍⵓⵍ ⴳ ⵓⵙⴳⴳⵯⴰⵙ 1992 ⴳ ⵉⵖⵔⵎ ⵏ ⵙⵉⵜ , ⵉⵟⴼⴰⵕⵏ ⵉ ⵜⵖⵉⵡⴰⵏⵜ ⵏ ⵏⵇⵇⵓⴱ, ⵜⴰⵎⵏⴰⴹⵜ ⵏ ⵣⴰⴳⵓⵔⴰ, ⵢⵓⵎⵥ ⵜⵓⵔⴰⴳⵜ ⵏ ⵓⴱⴰⴽⴰⵍⵓⵕⵢⴰ ⴳ ⵜⵙⴽⵍⴰ ⴷ ⵜⵎⴰⵙⵙⴰⵏⵉⵏ ⵜⵉⵏⴼⴳⴰⵏⵉⵏ ⴳ ⵓⵙⵉⵏⴰⵏ ⵏ ⵓⵙⵎⴷⵉ ⵎⵓⵃⵎⵎⴰⴷ ⵡⵉⵙⵙ ⵙⴹⵉⵚ ⴳ ⵡⴰⵔⵣⴰⵣⴰⵜ, ⵢⴰⵎⵥ ⵓⵍⴰ ⵜⵓⴳⴳⴰ ⵏ ⵜⵓⵔⴰⴳⵜ ⴳ ⵜⵖⵓⵔⵉⵡⵉⵏ ⵜⵉⵎⴰⵣⵉⵖⵉⵏ ⴳ ⵜⵙⴷⴰⵡⵉⵜ ⵏ ⴱⵏⵓ ⵣⵓⵀⵔ, ⵉⵎⴽⵉⵏⵏⴰ ⵢⵓⵎⵥ ⵓⵍⴰ ⴰⴷⵉⴱⵍⵓⵎ ⵏ ⵓⵙⵎⵓⵜⵜⴳ ⴰⵣⵣⵓⵍⴰⵏⵉⵎⴰⴳⴰⵡⵏ ⴷ ⵜⵔⴰⵜⵙⴰ ⵜⴰⵙⵏⵎⵍⴰⵢⵜ   ⴳ ⵡⴰⵔⵣⴰⵣⴰⵜ, ⴷ ⵖⵉⵍⴰⴷ ⵉⵙⵡⵓⵔⵉ ⴰⵙⵍⵎⴰⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵜⵎⵀⵍⴰ ⵏ ⵎⵕⵕⴰⴽⵛ ⴳ ⵜⵙⴳⴰ ⵏ ⵎⵕⵕⴰⴽⵛ ⴰⵙⴼⵉ, ⵉⵜⵜⵉⵔⵉ ⵛⵉⴳⴰⵏ ⵜⵉⵔⵔⴰ ⴷ ⵓⵙⵏⴼⵍⵓⵍ ⴳ ⵜⴰⵙⴽⵍⴰ ⵜⴰⵎⴰⵣⵉⵖⵜ ⵙⵍⴰⵡⴰⵏ ⴰⴽⴽⵯ ⵜⴰⵎⴷⵢⴰⵣⵜ ⴷ ⵓⵏⴳⴰⵍ .ⵙⴳ ⵜⵥⵕⴳⵉⵏ ⵏⵏⵙ ⵓⵏⴳⴰⵍ ⵜⵓⴷⵔⵜ ⵏ ⵉⵚⵎⴹⴰⵍ ⵏⵏⴰ ⴷ ⵉⴼⴼⵖⵏ ⴳ ⵓⵙⴳⴳⵯⴰⵙ 2021,ⵉⵜⵜⵉⵔⵉ ⵓⵍⴰ ⵜⵉⵔⵔⴰ ⵏ ⵓⵙⵉⵏⴰⵔⵢⵓ ⴷ ⵡⵓⴼⵓⵖ ⵏ ⵉⵙⴰⵔⵓⵜⵏ ⵉⵎⵥⵥⵢⴰⵏ ⴰⵎ ⵓⵙⴰⵔⵓ ⵏ ⵜⴰⵕⵓⵥⵉⵏⵏⴰ ⴷ ⵉⴼⴼⵖⵏ ⴳ 2018,ⴷ ⵡⵉⵙⵙ ⵙⵉⵏ ⵏⵏⴰ ⴷ ⵉⴼⴼⵖⵏ ⴳ 2019,ⴷⴷⴰⵡ ⵓⵣⵡⵍ ⴰⴼⵕⵕⵓⵖ ⵙⴳ ⵜⴰⵎⵥⵉⵜ .

 ⴰⵙⵏⵜⵍ  ⵏ  ⵡⵓⵏⴳⴰⵍ 
ⴳ ⵡⵓⵏⴳⴰⵍ ⴰⴷ ⵏⵏⴰ ⵎⵉ ⵉⴳⴰ ⵓⵎⴰⵔⴰ ⵙ ⵓⵣⵡⵍ ⵏ ⵜⵓⴷⵔⵜ ⵏ ⵉⵚⵎⴹⴰⵍⴳ ⵉⵙⴰⵡⵍ ⵅⴼ ⵛⵉⴳⴰⵏ ⵏ ⵜⵎⵏⵜⵉⵍⵉⵏ ⵙ ⵓⵎⴰⵜⴰ, ⵉⵙⵙⴻⵙⴼⵔ ⵜⵉⵎⵔⵏⵉⵡⵉⵏ ⴷ ⵉⵙⵏⴼⴰⵍⵏ ⵏⵏⴰ ⵉⵎⵙⴰⵔⵏ ⴳ ⵡⴰⵎⵓⵏ ⵉⴷⴷⵖ ⵉⵙⴰⵡⵍ ⵅⴼ ⵓⵙⵖⵓⵏ ⵏⵏⴰ ⵉⵍⵍⴰⵏ ⴳⵔ ⵓⵎⴷⴷⵓⵔⵔⵓⵢ ⴷ ⵓⵎⵙⴷⵓⵔⵔⵓⵢ ⵙⴳ ⵓⵙⵏⵜⵉ ⵏ ⵉⵎⵏⵖⵉ ⴰⵔ ⴰⵎⵎⴰⵙ ⵏⵏⵙ ⴷ ⵉⵙⵉⵡⵍ ⴰⵍⵜⵓ ⵅⴼ ⵡⴰⵏⵙⴰ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵙ ⵓⵎⴰⵜⴰ ⴷ ⵓⵥⵍⴰⵢ ⴳ ⵡⴰⵎⵓⵏ ⴷ ⵓⵙⵉⵜⵜⵉ ⵏⵏⴰ ⴰⵙ ⵉⵎⵙⴰⵔⵏ, ⴳ ⵜⵉⴳⵔⴰ ⵉⵙⴰⵡⵍ ⵅⴼ ⵉⴹⵉⵕ ⵏ ⴰⵢⵜ ⴱⵕⵕⴰ ⵅⴼ ⵉⵎⵣⴷⴰⵖⵏ ⵏ ⵓⴷⵖⴰⵔ ⴳ ⴽⵉⴳⴰⵏ ⵏ ⵜⵖⴰⵡⵙⵉⵡⵉⵏ ⵣⵓⵏⴷ ⵉⵣⵔⴼⴰⵏ ⵏ ⵜⵔⴱⴰⵜ ⵏⵏⴰ ⵓⵔ ⵢⴰⴷ ⵉⴳⵉⵏ ⵅⴼ ⴰⵎⴰⵔⵓⵔ .
 ⵉⵡⵔⵉⴽⵏ 
 ⵢⵉⴷⵉⵔ :ⵏⵜⵜⴰ ⴷ ⴰⵎⵖⴰⵔ ⵏ ⵜⵡⵙⵉⵜ (ⵜⵇⴱⵉⵍⵜ), ⴷⴰ ⵜ ⵉⵜⵜⵡⵇⵇⴰⵔ ⵓⵅⴰⵜⴰⵔ ⴷ ⵓⵎⵥⵥⵢⴰⵏ .
 ⵙⴰⵄⵉⴷ ⵏ ⵜⴼⵔⵉⵜ : ⵢⴰⵏ ⵓⵔⴳⴰⵣ ⴰⴳⵣⵣⴰⵍ, ⴳ ⵓⵡⵜⵜⴰⵢ ⵏⵏⵙ ⴳⵔ 70 ⴷ 80 ⵏ ⵉⵙⴳⴳⵯⴰⵙⵏ,ⵉⵎⵍⵍⵓⵍ ⴰⵙ ⵡⴰⵣⵣⴰⵔ, ⴷ ⵖⵓⵔⵙ ⵢⴰⵏ ⵉⵎⵙⵍⵉ ⵉⵅⵛⵛⵏ ⴷ ⵜⵜⴰⵙⵉⵏ ⴰⵢⵜ ⵉⵖⵔⵎ ⵙ ⵡⴰⵡⴰⵍ ⵏⵏⵙ .
 ⵄⴷⴷⵉ ⵓⵍⵃⵓ :ⴰⵎⴷⴷⴰⴽⴽⵯⵍ ⵏ ⵙⴰⵄⵉⴷ ⵙⴳ ⵜⴰⵎⵥⵉⵜ, ⵉⴳⵣⵣⵓⵍ ⴷ ⵉⵙⴽⵓⵜⵜⵓ ⵅⴼ ⵜⵖⵔⵛⵉⵏ.
 ⴱⴰⵙⵙⵓ ⵓⵄⵍⵉ : ⵏⵜⵜⴰ ⴷ ⵍⵎⵓⴷⵏ ⵏ ⵓⵚⵎⴹⵍ .
 ⵄⴱⴷⵍⵍⴰⵀ ⵏ ⵜⴼⵔⵉⵜ :ⴰⵢⵢⴰⵡ ⵏ ⵙⴰⵄⵉⴷ ⵏ ⵜⴼⵔⵉⵜ , ⵉⴳ ⵢⴰⵏ ⵓⵔⴳⴰⵣ ⵉⵖⵣⵣⵉⴼⵏ ⴷ ⵖⵓⵔⵙ ⵜⴰⵎⴰⵔⵜ 
 ⵜⴰⵣⵉⵔⵉ : ⵢⴰⵜ ⵜⵔⴱⴰⵜ ⵉⵃⵍⴰⵏ ⴷ ⵜⵖⵣⵣⵉⴼ ⴳ ⵜⵉⴷⴷⵉ ⵏⵏⵙ , ⵖⵓⵔ ⵉⵜⵙⵏⵜ ⵜⵉⵟⵟⴰⵡⵉⵏ ⵜⵉⴱⵔⴽⴰⵏⵉⵏ, ⵓⵔ ⵜⵜⵉⵙⵉ ⵉⴱⴱⴰⵙ, ⴷ ⵓⵔ ⵖⵓⵔⵙ ⵉⵣⵔⴼⴰⵏ ⴰⵎ ⵎⵉⴷⴷⵏ ⵢⴰⴹⵏⵉⵏ ⴰⵢⴰ ⴰⴷ ⴰⵙ ⴷ ⵢⵉⵡⵉⵏ ⴰⵍⵍⵉⴳ ⵜⵥⵍⴳ ⵉⵅⴼ ⵏⵏⵙ .

 ⴰⵣⵓⴳⵣ ⵏ ⵜⵎⵙⵉⵔⵉⵏ 
ⵉⵙⵏⵜⴰ ⵓⵏⴳⴰⵍ ⴰⴷ ⵙ ⵓⵙⵏⵓⵎⵎⵍ ⵏ ⵉⵖⵔⵎ ⵏ ⵢⵉⴷⵉⵔ ⵏⵏⴰ ⵉⴳⴰⵏ ⵢⴰⵏ ⵓⴷⵖⴰⵔ ⵏⵏⴰ ⴳ ⵎⵙⴰⵔⵏⵜ ⵜⵉⴳⴰⵡⵉⵏ ⵏ ⵜⵏⴼⵓⵙⵜ,ⵙ ⵓⵢⴰ ⵉⵙⵙⵏⵜⴰ ⵓⵎⴰⵔⴰ ⵙ ⵓⵙⵏⵓⵎⵎⵍ ⵏ ⵜⵙⴳⴳⵉⵡⵉⵏ ⵏ ⵉⵖⵔⵎ ⴷⴼⴼⵉⵔ ⵏ ⴷⴰⵜ ⴰⴷ ⵢⵉⵍⵉ ⵓⵏⴳⴰⵢ ⵏⵏⴰ ⵢⵓⵙⵉⵏ ⵉⵎⵖⴰⵢⵏ ⴷ ⵉⵎⵓⴷⴰⵔ ⴷ ⵓⴼⴳⴰⵏ ⵓⵍⴰ ⵏⵜⵜⴰ , ⴹⴰⵕⵜ ⵏ ⵓⵢⴰ ⵉⵇⵇⵓⵎⴰ ⵉⵖⵔⵎ ⵢⵓⵔⴰ.
ⴰⵢⴰ ⴰⴷ ⵢⵓⴷⵊⴰⵏ ⵉⵎⵇⵇⵔⴰⵏ ⵏ ⵉⵖⵔⵎ ⵏⵏⴰ ⵉⵏⵊⵎⵏ ⴳ ⵓⵏⴳⴰⵢ ⴰⴷ ⵙⴽⵔⵏ ⵢⴰⵏ ⵓⴳⵔⴰⵡ ⴷ ⵓⵎⵖⴰⵔ ⵏ ⵜⵇⴱⵉⵍⵜ ⵃⵎⴰ ⴰⴷ ⴱⴹⵓⵏ ⵉⵖⵔⵎ ⴷ ⵙⵡⵉⵏⴳⵎⵏ ⴳ ⵛⴰ ⵏ ⵓⴼⵙⵙⴰⵢ ⵅⴼ ⴽⴰⵏ ⵉⵎⵉⵣⵉ ⵏⵏⴰ ⵉⵥⴹⴰⵕⵏ ⴰⴷ ⵢⵉⵍⵉ ⵙ ⵉⵎⴰⵍ , ⵉⴳ ⵙⴰⵄⵉⴷ ⵏ ⵜⴼⵔⵉⵜ ⵢⴰⵏ ⵓⵔⴳⴰⵣ ⴰⵙⵏ ⵢⵓⴼⴰⵏ ⵉⴼⵙⵙⴰⵢⵏ ⵉ ⴰⵢⵜ ⵉⵖⵔⵎ.
ⴹⴰⵕⵜ ⵏ ⵓⵢⵏⵏⴰ ⴱⴹⴰⵏ ⵉⵖⵔⵎ ⵄⵕⵇⵏ ⴰⵙⵎⴹⵍ ⵏⵏⴰ  ⵉⵜⴻⵜⵜⵔⵏ ⴰⴷ ⵉⵎⵜ ⴽⴰⵏ ⵢⴰⵏ ⴷⵉⴳⵙⵏ ⴰⴼⴰⴷ ⴰⴷ ⴰⵙ ⵉⴳ ⴰⵎⴷⴷⴰⴽⴽⵯⵍ  ,ⵜⴳ ⵜⵎⵜⵜⴰⵏⵜ ⵏ ⵙⴰⵄⵉⴷ ⵏ ⵜⴼⵔⵉⵜ ⵢⴰⵏ ⵓⵏⵖⵎⵙ ⵉⵃⵔⵔⴰⵏ ⵉ ⴰⵢⵜ ⵉⵖⵔⵎ , ⵎⴰⵛ ⴰⵙⵎⴹⵍ ⵉⵎⵎⵔ ⵛⵉⴳⴰⵏ ⵎⵉⵏⵣⵉ ⵢⵓⴼⴰ ⴰⵎⴷⴷⴰⴽⴽⵯⵍ ⵏⵏⵙ ⵏⵏⴰ ⵔⴰⴷ ⴰⵙ ⵉⴽⵙⵏ ⵜⴰⵡⴷⴰ , ⴹⴰⵕⵜ ⵏ ⵓⵎⴹⵍ ⵏ ⵙⴰⵄⵉⴷ ⵏ ⵜⴼⵔⵉⵜ ⵉⵎⵙⴰⵡⴰⵍ ⴰⴽⴷ ⵓⵙⵎⴹⵍ ⵅⴼ ⵓⵏⵣⴳⵓⵎ ⵏⵏⴰ ⵢⵓⵙⵉ ⴷ ⵉⵙⵓⵍ ⵢⵓⵙⵉ ⵜ ⴷ ⵎⴰⵙ ⵔⴰⴷ ⵉⴳⵏ ⵉⵎⴰⵍ ⵏ ⵉⵖⵔⵎ ⵏⵏⵙ .
ⴹⴼⵓⵕⵏ ⵎⵉⴷⴷⵏ ⵢⴰⴹⵏⵉⵏ ⵙⴰⵄⵉⴷ ⵙ ⵓⵙⵎⴹⵍ ⵙⴳ ⴷⵉⴳⵙⵏ ⵄⴷⴷⵉ ⵓⵍⵃⵓ ⵏⵏⴰ ⵉⴳⴰⵏ ⴰⵎⴷⴷⴰⴽⴽⵯⵍ ⵏ ⵙⴰⵄⵉⴷ ⵙⴳ ⵜⴰⵎⵥⵉⵜ , ⵢⴰⵍⵙ ⴰⵙ ⵎⴰⴷ ⵉⴳⵓⵍⴰ ⵉⵖⵔⵎ ⴷ ⵜⵖⵓⵔⴰⵔⵜ ⵏⵏⴰ ⵉⵡⵜⵏ ⴰⵢⵜ ⵜⵇⴱⵉⵍⵜ ⵜⴰⴷⵊ ⴽⵉⴳⴰⵏ ⴷⵉⴳⵙⵏ ⴰⴷ ⵉⵎⵎⵓⴷⴷⵓ ⵙ ⵡⴰⵎⵓⵔ ⵏ ⵡⴰⴽⵛ ⴰⴼⴰⴷ ⴰⴷ ⵉⵜⵜⵔ ⵓⵜⵛⵉ .
ⵣⵔⵉⵏ ⵉⵙⴳⴳⵯⴰⵙⵏ ⵉⴳ ⵙⴰⵄⵉⴷ ⵏ ⵜⴼⵔⵉⵜ ⴰⵎⵖⴰⵔ ⵏ ⵓⵚⵎⴹⵍ ⵉⵜⵜⴰⵡⵣ ⵅⴼ ⵓⵙⵙⵓⴷⵙ ⵏⵏⵙ , ⴷ ⵉⵙⵏⴱⴱⴳⵉ  ⵉⵎⵜⵜⴰⵏ ⵉⵎⴰⵢⵏⵓⵜⵏ ,ⴰⵢⴰ ⵢⵓⴷⵊⴰ ⵜ ⴰⴷ ⵉⵎⵢⵉⵙⵙⵉⵏ ⴷ ⵡⴰⵢⵢⴰⵡ ⵏⵏⵙ ⵄⴱⴷⵍⵍⴰⵀ ⵏ ⵜⴼⵔⵉⵜ ⴳ ⵓⵎⴰⴹⴰⵍ ⵏ ⵉⵎⵜⵜⴰⵏ ⴷ ⵉⵙⵉⵡⵍ ⴰⵙ ⵅⴼ ⵜⴰⵡⵊⴰ ⵏⵏⵙ ⴷ ⵎⴰⴷ ⵉⵙⵙⵓⴷⵓⵙⵏ ⵜⵉⵖⴰⵡⵙⵉⵡⵉⵏ ⵏ ⵉⵖⵔⵎ ⴷ ⵎⴰⴷ ⴷⵉⴳⵙ ⵉⴳⴰⵏ ⴰⵎⴰⵢⵏⵓ .
ⵣⵔⵉⵏ ⵡⵓⵙⵙⴰⵏ ⵜⴷⴷⵓ ⴷ ⵜⵏⴱⴳⵉⵜ ⵜⴰⵣⵉⵔⵉ ⵏⵏⴰ ⵉⵏⵖⴰⵏ ⵉⵅⴼ ⵏⵏⵙ, ⵜⵣⵔⵉ ⵜⵓⴷⵔⵜ ⵏⵏⴰ  ⴰⵙ ⵉⵃⵕⵕⴰⵏ ⴳⵔ ⵓⵎⵢⴰⵛⴰⴹ ⵏ ⵉⵎⴰⵔⴰⵡⵏ ⵏⵏⵙ ⴷ ⵓⵖⵉⵡⵛ ⵙ ⵢⵉⵡⵍ ⵏ ⵢⴰⵏ ⵓⵔⴳⴰⵣ ⵓⵔ  ⵜⵔⵉ , ⵎⴰⵛⴰ ⵙ ⵜⵉⵢⵔⴰ ⵉⴹⴼⴰⵕ ⵜⵜ ⵓⵎⴷⴷⴰⴽⴽⵯⵍ ⵏ ⵜⵓⴷⵔⵜ ⵏⵏⵙ ⴳⴳⵏ ⵜⴰⵎⵖⵔⴰ ⴳ ⵓⵙⵎⴹⵍ ⵏⵏⴰ ⴳ ⵙⵡⴰⵏⴼⴰⵏ .

 ⵉⵙⴰⵖⵓⵍⵏ  
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)